
ประกาศผู้อำนวยการการเลือกตั้งประจำองค์การบริหารส่วนตำบลป่าพะยอม
อำเภอป่าพะยอม  จังหวัดพัทลุง   
เรื่อง ให้มีการเลือกตั้งนายกองค์การบริหารส่วนตำบลป่าพะยอม
---------------------------------

อาศัยอำนาจตามความในมาตรา  ๘   แห่งพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ.๒๕๔๕  และข้อ ๕  ของระเบียบคณะกรรมการการเลือกตั้งว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. ๒๕๔๖  มติคณะกรรมการการเลือกตั้งประจำจังหวัดพัทลุง  ครั้งที่ ๔๗/๒๕๕๓ เมื่อวันที่  ๒๔  เดือน  ธันวาคม  พ.ศ.๒๕๕๓  จึงประกาศให้มีการเลือกตั้งนายกองค์การบริหารส่วนตำบลป่าพะยอม  ดังต่อไปนี้
 ๑. วันเลือกตั้ง วันที่ ๑๒  เดือน  กุมภาพันธ์  พ.ศ.๒๕๕๔
๒. ระยะเวลาสมัครรับเลือกตั้ง ตั้งแต่วันที่  ๔  เดือน มกราคม  พ.ศ.๒๕๕๔   ถึงวันที่  ๘ 
เดือน มกราคม พ.ศ.๒๕๕๔  เวลา ๐๘.๓๐ น. ถึงเวลา ๑๖.๓๐ น.  ไม่เว้นวันหยุดราชการ
๓. สถานที่รับสมัคร ที่ทำการองค์การบริหารส่วนตำบลป่าพะยอม หมู่ที่ ๓  ตำบลป่าพะยอม  
อำเภอป่าพะยอม  จังหวัดพัทลุง  
๔. จำนวนนายกองค์การบริหารส่วนตำบลป่าพะยอม ที่จะมีการเลือกตั้ง  ทั้งสิ้น  ๑  คน
๕. การเลือกตั้งให้ถือเขตองค์การบริหารส่วนตำบลป่าพะยอม  เป็นเขตเลือกตั้ง
๖.  เขตเลือกตั้ง  มีจำนวน  ๑  เขตเลือกตั้ง  ประกอบด้วย  พื้นที่ที่อยู่ในเขตองค์การบริหาร
ส่วนตำบลป่าพะยอม  ทั้งหมด 


๗.  หลักฐานการสมัครรับเลือกตั้ง  ประกอบด้วย 

๗.๑ บัตรประจำตัวประชาชน แต่ถ้าผู้สมัครรับเลือกตั้งเป็นบุคคลซึ่งไม่ต้องมีบัตร
ประจำตัวประชาชนตามกฎหมาย ให้ใช้บัตรประชาชนหรือหลักฐานอื่นใดของทางราชการที่มีรูปถ่ายสามารถแสดงตนได้  พร้อมสำเนา
๗.๒ สำเนาทะเบียนบ้านฉบับเจ้าบ้าน
๗.๓ ใบรับรองแพทย์
๗.๔ ค่าธรรมเนียมการรับสมัคร  จำนวน  ๒,๐๐๐  บาท 
-๒-

๗.๕ รูปถ่ายหน้าตรงไม่สวมหมวก  ขนาดกว้างประมาณ  ๘.๕  เซนติเมตร                
ยาวประมาณ  ๑๓.๕  เซนติเมตร  จำนวน  ​๑๘  รูป 



๗.๖  สำเนาหลักฐานการศึกษา  (กฎหมายกำหนดไว้สำเร็จการศึกษาไม่ต่ำกว่ามัธยมศึกษาตอนปลายหรือเทียบเท่า  หรือหลักฐานแสดงว่าเคยเป็นสมาชิกสภาตำบล  สมาชิกสภาท้องถิ่น  ผู้บริหารท้องถิ่นหรือสมาชิกรัฐสภา) 
๗.๗  หลักฐานอื่น ๆ เช่น เอกสารใบเปลี่ยนชื่อตัว หรือชื่อสกุล สูติบัตร หลักฐาน
หรือใบรับรองแสดงการเกิด ถิ่นที่อยู่หรือการเสียภาษีให้กับท้องถิ่น เป็นต้น
ผู้ใดมีคุณสมบัติและไม่เป็นบุคคลต้องห้ามมิให้ใช้สิทธิในการสมัครรับเลือกตั้ง ตามที่กฎหมายกำหนด ประสงค์จะสมัครรับเลือกตั้งเป็นนายกองค์การบริหารส่วนตำบล ให้ยื่นใบสมัครด้วยตนเองตามวัน เวลา สถานที่ และหลักฐานการรับสมัครตามที่กำหนดในข้อ ๒ ข้อ  ๓ และข้อ ๗  ทั้งนี้จะสมัครรับเลือกตั้งได้เพียงหนึ่งเขตเลือกตั้งเท่านั้น
ประกาศ  ณ  วันที่  ๓๐  เดือน  ธันวาคม  พ.ศ.๒๕๕๓

 (นายสนิท  คงแก้ว)
   ผู้อำนวยการการเลือกตั้งประจำองค์การบริหารส่วนตำบลป่าพะยอม
กกต.
ผ.ถ. ๑








